Järgmise tunni jooksul avaldame 10 mängijat,
kes esindavad Ameerikat 1992. a olümpiamängudel.
On palju spekuleeritud selle üle, kes mängivad ja kes mitte.
Mõtlesin juba, mida järgmisena teha,
kui ülemkomissar mind enda juurde kutsus ja ütles:
„Hei, Earvin. Tahame, et mängid olümpiamängudel.“
Kui paned kokku tiimi, pead alustama korralikust liidrist.
Kes oleks parem liider kui oma tiimi viie NBA tiitlini viinud Magic Johnson?
Sattusin nii elevile ja me vestlesime.
Siis ta ütles: „Aga meil on üks mure.“
Küsisin: „Mis see on?“
„Larry ja Michael.“
Helistasin Larryle ja ütlesin: „Kuule, LB. See on meie luigelaul.
Me peame mängima, vana. Sa pead mängima.“
Ütlesin, et ma ilmselt ei mängi. Üritasin kuidagi hooaja vastu pidada.
Ma ei teadnud, kas suudan.
Ta ütles: „Earvin, mu selg. Ma ei tea.“
Ütlesin: „Sa pead vaid nurgas või vabaviskejoone taga seisma.
Sa ei pea muud tegema. Toimetan palli sinu kätte.
Viskad lihtsalt palli korvi.“ „Sa ju suudad seda, eks?“
„Suudan seda ka kinniste silmadega.“
Pidin seda tegema.
Suutsin mängida või mitte, pidin tiimiga ühinema.
Lõpuks ta nõustus.
Michaeliga oli raskem.
Michael, kas oled teinud otsuse
olümpiamängudel osalemise kohta?
Teeksin seda meeleldi, kuid kardan, et see häiriks seda,
mida pean Chicago Bullsi heaks tegema.
Nii et hetkel ma ei usu, et ma osalen.
Ütlesin: „Kuule, vana.
Olen alati tahtnud sinu ja Larryga mängida.
Meil on seal koos lõbus,
kuna me pole iial sedasi koos aega veetnud.“
Pidin teda veidi töötlema, kuid lõpuks ta nõustus.
Dream Team.
Korvpallimasin suurkujudega nagu Magic, Michael, Ewing ja Bird.
Nad on NBA parimad.
„NBA INSIDE STUFFI“ SAATEJUHT
Need tähed tõid särtsu.
Maailm oli hullumas.
Ta tõi Barcelonasse sõuaja.
Magic!
MAAGILISED HETKED - KORVPALLITÄHT HULLUTAB HISPAANLASI
Ma ei tahtnud, et ülejäänud kutid arvaks, et peavad mind tassima.
Seega mängisin trennides oma elu parimat korvpalli.
Ta oli nagu beebi näoga mõrtsukas.
Iga päev käis võitlus.
Ta tahtis tõestada, et oli tagasi.
Ma tahtsin tõestada, et platsil on nüüd uued tegijad.
Veetsime palju aega koos ja see tekitas kõigi vahel sideme.
SÕBER JA FILMITEGIJA
Mängisin Barcelonas kaarte Magicu, Charles Barkley ja MJ-ga.
Nad olid nagu omavahel lõõpivad vennad.
Michael on aegade parim lõõpija
ja Magic ei lasknud endale pähe istuda.
Olime kaks võistlushimulist kutti, kes ei tahtnud kaotada.
Kavatsesime mängida,
kõvasti mängida, ja ma tulin sinna võitma.
DREAM TEAM JA HORVAATIA FINAALIS
Ameerika Dream Team on oma vastaste õudusunenägu.
Kui suudame intensiivsust hoida,
siis on meil hea võimalus võita.
Pole kahtlustki, et Magic lisas 1992. a olümpiatiimi midagi erilist.
Nad on oodatult võitnud Barcelonas kulla.
Vajasin Dream Teami, sisendamaks endale:
„Hei, Earvin, kõik läheb hästi.
Sa elad veel kaua.
Suudad endiselt mängida. Su keha peab vastu.“
Olin selleks ajaks ravimiga kohanenud.
Ta lisas enesekindlust kümnetele miljonitele…
NBA ÜLEMKOMISSAR
…kes põdesid sama haigust
ja kes nägid Magicut nii kõrgel tasemel mängimas.
Sellel ajal või selles ajavahemikus
hakkas Magic rääkima Davidiga oma soovist NBA-sse naasta.
Kui spordist lahkud, pole mäng tegelikult oluline.
Oluline on kuuluvustunne.
Tahtsin taas nende kuttide hulka kuuluda.
Vähem kui aasta eest tundus,
et me ei näe enam palliplatsil Magic Johnsonit.
Lakersi täht riputas AIDS-i põhjustava viiruse tõttu ketsid varna.
Siis aga võitis Magic Dream Teamiga olümpiakulla
ja nüüd naaseb ta NBA-sse.
Ma ei lõpetanud nii, nagu oleksin soovinud.
See polnud täiuslik lõpp.
John Wayne ratsutas alati minema nii, nagu ta seda soovis.
John Wayne tegi nii.
Lõpuks ometi.
See on mulle tähtis päev.
Olen kõvasti pingutanud, et saaksin naasta,
ja mul on rõõm tagasi olla…
Nii et muud mul polegi öelda.
Omakasust lähtuvalt tahtsin, et ta mängiks.
Magicuga oli meil taas võimalus võita.
Võisime finaali naasta.
Saan taas Lakersiga platsile joosta nagu vanal heal ajal.
Tunnen sellest rääkides judinaid seljal.
MAGIC: MU KOHT ON PLATSIL
VASTAKAD TUNDED MAGICU JA AIDS-I OSAS
Earvini tagasitulek tekitas vastuolusid.
Liigas oli mängijaid, kellele see ei meeldinud.
MAGICU AGENT 1987-1996
Malone esines avaldusega.
Kui põrkan kutiga kokku… See ei pea Magic olema.
See võib kes iganes olla.
Aga iva on selles, et kui sul on AIDS-i viirus,
on mul keeruline oma võimetele vastavalt mängida.
Kui inimesed mu otsust ei austa, siis mis seal ikka.
Kui nii väljapaistev mängija selliseid märkusi tegi,
oli sellest keeruline mööda vaadata.
Pagan, ma alles mängisin Karliga.
Mängisime tähtede mängus ja Dream Teamis,
kuid nüüd ei taha sa minu vastu põhihooajal mängida?
Ta oleks mind nagu selga pussitanud.
FÜÜSILISE ETTEVALMISTUSE TREENER 1984-2016
See oli suur takistus.
Läksime Põhja-Carolinasse hooajaeelset mängu mängima
ja ta sai õnnetul kombel kriimustada.
Aeg võeti maha.
Ja kui Magic pingile tuli,
tõstsin pead ja kõik pilgud ning kaamerad olid mulle suunatud.
Nägin mängijate pilke. Nad tundsid ebamugavust.
Nende käitumine muutus.
LAKERSI ÄÄR 1985-1993
Tekkis mitteverbaalne kommunikatsioon
ja sa mõtlesid: „Miks kõik jõllitavad?“
Mäletan, kuidas reporterid ütlesid: „Oh heldust.
Magic sai kriimustada. Ta veritseb. Mida nad ette võtavad?“
Mul olid kummikindad taskus.
Meil olid kindlad eeskirjad. Mina koostasin need.
Ma ei saanud neid kindaid kätte panna.
Kinnaste kättepanek saatnuks väga segaseid signaale,
kuna me ütlesime, et ta ei saa kedagi nakatada.
Kui ta ei saa sind nakatada, miks sa kindaid kätte paned?
Nägin hirmu inimeste näol
ja see tõmbas tähelepanu.
See on liig.
See hakkaks korduma terve hooaja vältel.
Magic Johnsoni tagasitulek sai läbi, enne kui jõudis alata.
MAGIC LÄHEB TAAS ERRU
Supertäht ütles täna, et lõpetab lõplikult karjääri,
kuna HIV-positiivsena mängimine tekitab vastuolusid.
Ta sai pressis tümitada.
Rõõm oli kadunud,
kuid tundsin, et Magic tahtis veel korvpalli mängida.
Ütlesid, et Jumal lõi su korvpalli mängima.
Mida sellest avaldusest nüüd arvad?
Ilmselt valmistab see pettumust.
Inimesed ei mõista, et me juba lastena…
Tähendab, korvpall oli kõik, millest me mõtlesime.
See oli tollal kogu meie elu.
Ütlesid, et tahtsid John Wayne'i moodi lahkuda.
Jah. - Tahtsid seda omal moel teha.
Just nimelt.
Nüüd sa ei saa seda võimalust.
Sel hooajal mängimine olnuks täiuslik lõpp.
Ent minu filmil pole lõppu.
Olime Cookiega vahelduva eduga koos olnud ajast,
kui olime 18-aastased, ja nüüd olime abielus.
Pidime peatselt lapse saama.
Meil oli Andre.
Cookiel oli Andrega eriline side.
Ja see oli meile eriline hetk,
kui mõelda sellele, et Johnsoni pere oli lisa saamas.
Magic, Earvin Johnson III peamine näitaja
on 3600 grammi. Palju õnne.
Aitäh. Olen tänulik.
Tundsin pärast EJ sündi kergendust,
sest meile öeldi alati: „Meie teadmiste kohaselt
sünnib laps tervena, kui emal viirust pole.“
Ent hingesopis mõtled:
„Kas ta sünnib tervena? Kas ta paistab terve?“
Teate küll: „Kas ta on haige?“
Ta sündis ja oli imeilus.
Ta oli üliterve ja tähendas meile suurt õnnistust.
Mis teoksil?
Näed hea välja.
Jäta. - Tooge ta välja. Earvin III.
Magic mainib seda raamatus… See on naljakas.
Laps oli sündimas, Magic oli samas toas ja Cookie pressis.
Mida sa tegid, kui imiku pead nägid?
Ma ütlesin: „Lõpetage.“
See on tõsi.
Nad küsisid: „Mis lahti?“
Ma ütlesin: „Mu laps peab Luther Vandrossi loo saatel sündima.“
Kuigi saime lapse ja Earvinil läks väga hästi,
tegi olukorra raskeks see, et ta oli veidi segaduses.
Ma ei saanud mängida armastatud mängu ja see tegi haiget.
Ma ei saanud riietusruumis ega mängule sõitvas bussis olla.
Ma ei läinud igal õhtul oma kaaslastega sõtta.
Korvpall on mul veres. Parim olemine on mul veres.
Tiitlite võitmine on terve elu mul veres olnud.
Korvpall oli tema elu.
LAKERSI PEAMÄNEDŽER 1982-1994
Mida see korvpalligeenius oma eluga peale hakkab,
kui on mängimiseks parimates aastates?
Mida ta teeb, et oma mängukirge rahuldada?
Vestlesime sellest igapäevaselt.
PISTONSI MÄNGUJUHT
Kes sa oled ja kelleks sa saad?
Sest sa ei saa mängida.
Pidin sammu tagasi astuma ja ütlema:
„Hei, Earvin. Mõtleme midagi välja.“
Kasvasin vaeses peres, kuid unistasin suurelt.
Mu unistused olid alati mu linnast, osariigist
ja kogukonnast suuremad.
Kui olin laps, näitas telerist pidevalt seda kuulsat Camay reklaami.
PUHAS JA KREEMJAS
Mõnele neiule piisab puhtusest. Ma soovin enamat.
Seal oli suur ümmargune vann ja ma ütlesin:
„Saan kunagi sellise vanni.“
Rääkisin seda kõigile.
Nad ütlesid: „Oled sõge.“
Lapsena ütled: „Poiss, ära seleta. Sa ei saa seda vanni.“
Või: „Sa ei suuda seda ega… Kuidas sa seda teed?“
Sest seda ei juhtunud.
Ja inimesed, kellel see oli, ei näinud välja nagu meie.
Lansing oli nagu… Kas olete näinud filmi „Koduabiline“?
Plaksutame koduabilistele.
Töötasime noortena golfiklubis…
MENTOR, LANSINGI ETTEVÕTJA
…ja aasisime teineteise kallal, kuna ta viksis sees kingi
ja mina töötasin väljas golfipoisina.
Ta ütles mulle et ma olin põllutööline
ja et tema töötas peahoones.
Selline Lansing oligi.
Aga teate mis?
Unistasin alati suurelt.
Kui lubasin midagi teha, siis tegin seda.
Mida iganes ma soovisin, ütles isa: „Pead selle nimel pingutama.“
Mu isa töötas General Motorsis
ja tal oli alati 2-3 töökohta.
VEND
Ta töötas Shelli tanklas
ja siis läks samal õhtul kaheksaks tunniks General Motorsisse.
Ta pakkus prügiveoteenust, seega vedasime inimeste prügi.
Mu vennad tundsid piinlikkust, kui pidid prügiautos töötama,
kuna me sõbrad nägid meid.
Tundsime piinlikkust.
Meie sõbrad norisid kogu aeg 857 kallal, kuna see number oli prügiauto küljel.
Sellest tuli palju kaklusi, aga teate…
Mind ei häirinud, kui sõbrad mind nägid.
Mulle meeldis lihtsalt isaga aega veeta. Ta oli mu iidol.
Elasin ta lähedal ja nägin ta tõusu tema sünnist saati.
Ta õppis isalt palju.
Ja ta on saanud oma väärtused vanematelt.
Mäletan seda kui eilset päeva.
Ütlesin: „Hei, paps. Mul on raha vaja.
Kinos näitab „Godzillat“.“
„KING KONG GODZILLA VASTU“
Kõik meie naabruskonnas tahtsid „Godzillat“ kesklinna kinos näha.
Ja ta vastas: „Mul pole raha, mida sulle anda.“
Ta ütles: „Aga tule minuga.“ Vastasin: „Olgu.“
Läksin isaga garaaži ja ta ütles:
„Saa tuttavaks hr Labida, hr Reha ja hr Muruniidukiga.“
Ütlesin…
Ta ütles: „Kui tahad raha teenida,
kasuta selle teenimiseks üht nendest tööriistadest.“
Palvetasin, et Lansingis hakkaks lund sadama,
et saaksin raha teenida.
Tegin kogu aeg mingeid tööotsi.
Olin terve tema elu ajal ettevõtja.
Ta pole mind teistsugusena näinud.
Earvin töötas temaga suviti.
Osalise tööajaga otsad Greg Eatoni heaks.
Earvin tuli õigeaegselt kohale ja lahkus, kui kõik ülesanded olid täidetud.
Ta ei oska asju poole vinnaga teha.
Me viisime prügi välja ja koristasime kontorit.
Mäletan selgelt kuidas Earvin istus laua taha.
MAGIC MÜÜGIKS - KÕIGE IHALDATUM KORVPALLUR
Ta pani jalad laua peale.
Ta istus mu toolil, jalad laua peal, kui ma sisse astusin.
Ütlesin: „Mis toimub?“ „Ma mängin sind.
Olen praegu sina.“ Naersime koos.
PEEN EARVIN JOHNSON MICHIGAN STATE'IST
Ta kujutas end ette ettevõtjana.
Ta rääkis sellest kogu aeg,
kui arutasime seda, mida pärast korvpalli teeme.
Istusime bussi tagaosas.
Küsiti: „Buck, kelleks saada tahad?“ Mind kutsuti Buckiks.
Vastasin: „Asutan oma firma ja hakkan ettevõtjaks.“
Samas ma ei teadnud, millest alustadagi.
Nii et tegin esimese kõne dr Jerry Bussile ja läksin temaga kohtuma.
Ta küsis: „Mida sa peale korvpalli teha tahad?“
Ta küsis seda alati.
Ta küsis: „Earvin, mis su sihid on? Millest unistad?“
Ja seejärel: „Kuidas sa selle sihi või unistuse saavutad?
Millist strateegiat sa eesmärgini jõudmiseks kasutad?“
Earvinil oli selline plaan: „Kasutan oma kuulsust
ja tutvun ärimaailma inimestega.“
Kaamerad valmis.
Talle õpetati äri kohta palju
ja ta kasutas seda teadmist ära.
Jerry Buss õpetas talle palju.
Michael Ovitz õpetas talle palju.
Kui Michael Ovitziga tutvusime,
haris ta Earvinit paljudes asjades.
Ta tuli minu juurde, istus ja rääkisime, mida ta teha võiks.
HOLLYWOODI SUPERAGENT
Pean tema kiituseks ütlema, et ta alustas: „Ma ei taha 40-aastaselt
olla endine sportlane, kes on igavusest paar autosalongi avanud.
Tahan olla äris sees.“
Ütlesin, et see on raske töö.
Esimese asjana vormistasin talle tellimused
Wall Street Journalile, Fortune'ile, BusinessWeekile ja Forbes'ile.
See oli talle õpiaeg.
Helistasime Coca-Cola juhile.
„Kas saame kohtuda? Magic Johnson tahab kohtuda.“
Ja: „Tahan PepsiCo juhiga kohtuda.“
Kohtusime Pepsiga ja… Ta tegi seda üle riigi.
Ta helistas aeg-ajalt ja küsis nõu.
Earvin ütles: „Pean omandama teatud oskused.“
AMERICAN EXPRESSI TEGEVJUHT 2001-2018
„Pean võtma aega ja näitama pühendumust nende oskuste omandamisele.“
Earvin mõistis alati, et ta oli spordimaailma supertäht.
Ilmselt ta arvas, et tema imago spordimaailmas
varjutas seda, mida ta võiks äris saavutada.
Usun, et ta kartis sisimas, et teda ei võeta tõsiselt.
Teda nähakse sportlasena.
Kohanemine käis raskelt.
Inimesed ei mõista seda sportlase kohta.
Iga su päev on planeeritud.
Nüüd ei öelnud mulle keegi, mida ma tegema pean.
Kõik on lihtsalt: „Hea küll.“
Mul polnud enam sihti.
Lakers oli enne mu siht ja ma pidin suunama oma energia,
kire ja armastuse millessegi, mis polnud korvpall.
Seega pidin teada saama, kuidas alustada
ja mis suunas liikuda.
29. APRILL 1992
Oleme otse eetris Great Western Forumis.
Mäletan, et olime Forumis mängul.
Läksime tol õhtul Earviniga mängule.
Earvin Magic Johnson.
Mäng sai läbi ja olime koju minemas,
kui anti valjult teada, et areenilt ei saa veel lahkuda.
…liigub Culver City poole.
Rahvas on jäänud vaikseks ja ütlen teile põhjuse.
Los Angeleses toimuvad rahutused.
Forumile üsna lähedal, umbes 3 kilomeetri kaugusel.
Mäletan, kuidas öeldi:
„Läheduses on alanud rahutused.
Soovitame kõigil areenile jääda,
kuni teame, et on turvaline lahkuda.“
Kui viimaks välja saime, istusime Earviniga autosse.
Tundsin sõitmise ajal meeletut kurbust.
Vandemeeste kogu jõudis otsusele politseivägivalda puudutavas kohtuasjas.
Neli politseinikku, kes jäid lindile, pekstes relvastamata meest,
mõisteti õigeks kõigis süüdistustes peale ühe.
Olime keset Los Angelest.
Olime rahutuste keskel.
LAKERSI SUPERFÄNN
Kui sellele tagasi mõelda…
on igal teol tagajärg.
Me polnud nii kaua aega reageerinud.
Pöörasime alati teise põse ja leppisime sellega.
Nüüd oli aeg öelda: „Põrgusse see.“
Kui mõtlen Rodney Kingile ja rahutustele…
Mulle ei meeldinud, et hävitasime oma kogukonda.
Mustanahaline kogukond süütas omaenese ärisid
ning see kahjustas LA lõunaosa ja Comptonit.
See kahjustas nii paljusid kogukondasid.
Lisaks sellele, et süüdati poode,
kadus ka palju töökohti.
Nägin, kuidas nende kohtade töötajad tulid tööle
ja seisid pisarais, kuna neil polnud enam tööd.
Paljud mustanahaliste juhtfiguurid helistasid mulle:
„Hei, me vajame sind.
Sul on kõige valjem hääl ja inimesed kuulavad sind.
Sa pead kaasa lööma.“
Kogu elanikkonnagrupp, kes on jäetud kõrvale,
maha kantud, kes on kuulnud vaid tühje sõnu…
KONGRESMEN GEORGIAST
…et midagi tehakse, pole oluline.
Peame rohkem tegema.
Sellest sai alguse mu arusaam, et miski pidi muutuma.
Ütlesin: „Hea küll. Rajan oma äri Ameerika elamurajoonidesse.“
Kui sa ei tee midagi mustanahaliste jaoks, pole vahet mitu tiitlit sa võidad.
Peame paluma inimesi, et nad hakkaks nüüd kõike taastama.
Ütlesin: „Tead millest kasu oleks?
Ma vajan kontorit.“
Käisin nüüd iga päev kontoris ja mul oli jälle kindel graafik.
Mäletan töövestlust, nagu see oleks eile toimunud.
TEGEVJUHT
Astusin otse tema kabinetti ja ta oli kohe Earvin Johnson.
Ta polnud enam Magic Johnson.
Magic jäi palliplatsile.
Earvin nägi minus miskit, mida ma polnud ise endas märganud.
Ta nägi, kuidas rääkisin kogukonnast, milles ma kasvasin.
Kasvasin Kesk-Lõuna-LA-s.
Elasin rahutuste ajal LA-s ja olin nende keskel.
Nägin uksest väljudes leeke.
Ent ma armastasin oma naabruskonda ja kogukonda ning…
Kuigi seal oli raske.
Naabruskond, milles kasvasin, oli unarusse jäetud.
Seal polnud suuremaid kohvikuid.
Seal polnud esmaklassilisi kinosid.
Nägime, kuidas mustanahaliste ja latiinode kogukondades
taheti alati, et neil oleks võimalik oma peresid kinno viia.
See oli kõige taskukohasem meelelahutus.
Kuid pidime kinnominekuks oma kogukonnast lahkuma.
Pidime 30-40 minutit sõitma, et korralikku kinosaali jõuda.
Filmid on alati minu ja Cookie elus suurt rolli mänginud.
Üks meie esimesi kohtinguid toimus kinos.
Naljakal kombel on see tänaseni meie kohtinguõhtu,
kui reedeõhtuti kinos käime.
Kohtusin Ken Lombardiga.
Kenil oli teadmisi kinoärist.
ÄRIPARTNER
Earvin selgitas, et ta jumaldas kinoäri
ja et see pakkus talle huvi.
Sellest pidi saama minu esimene oma rahaga tehtud suur investeering.
See oli meie võimalus pihta hakata
ja rajada vähemustele suunatud äri,
millega tollal eriti ei tegeletud.
Lahkusin kohtumiselt kindla teadmisega, et Earvin oli õige partner.
Peter!
Ta tuli Ken Lombardiga.
Nad ütlesid: „Me teame, et teie äriks on filmide esitamine
ja te vajate selleks publikut.
Me teame riiki, kus kinoskäik on kõige tähtsam…“
SONY PICTURESI TEGEVJUHT
„…nendele inimestele.
Meil on väga progressiivne ja dünaamiline publik
ning te võite hunniku raha teenida.“
Mõtlesin, et just seda tahtsingi kuulda, kuna me laienesime üle maailma.
Küsisin: „Kuhu me peame minema?“ Ta ütles: „8 km kaugusele, Baldwin Hillsi.“
Said ühendada majandusliku vajaduse, tahte, loomingulisuse
ja sihipärasuse selles kogukonnas.
See oli võimas avaldus.
Ja ta võib seda kinnitada. Sirutasin käe ja ütlesin: „Olen nõus.“
Teadsime, mida kõik arvasid.
See asub tänavajõukude keskel.
See asub mitme jõugu territooriumide ristumiskohas,
mis ulatuvad piki Crenshaw'd Rollin' 60-st Jungle'ini,
mis on P. Stonesi ala.
Üks vahejuhtum võis kogu äri rikkuda.
Kõik arvasid, et see juhtubki.
See vihastas mind ja pidin tõestama, et nad eksisid.
Nii et ütlesin: „Ken, helista ninameestele.
Tahan vestelda Cripsi ja Bloodsi jõukude ninameestega.“
Ta ütles: „Hea küll. Oled kindel?“
Ma ütlesin: „Jah.“
Läksime kohale. Minuga oli 6-7 kutti.
Nad tulid 35 tüübiga.
Ma ütlesin: „Ma ei taha teie vastu lugupidamatu olla.
Olen siin ütlemaks,
et see kino aitab tervet mustanahaliste kogukonda.
Tahan, et tulete kinno. Tahan, et te pered tuleks kinno.
Aga te peate omavahel kokku leppima, et ei saa olla mingit vägivalda
kinos või selle ümbruses.
Ma loon töökohti.
Kui teate kedagi, kes vajab tööd. Võtan nad tööle.“
Kõik austasid teda.
Keegi ei teadnud teda ärimehena, kuid nad pidasid temast lugu.
Ja LA-s on kõik need tüübid korvpalli või Lakersi fännid.
Mõistagi nad armastasid Earvinit.
Nii et võisime pihta hakata.
Enne kui Magic hakkas kinosid ehitama,
ei kottinud see mind üldse.
Nüüd sai Magicust kangelane, kuna ta on sõnapidaja.
Ta andis tööd inimestele, kes olid maha kantud,
ja see oli suur asi.
CBS-I UUDISED
Filmid mängivad popkultuuris suurt rolli, ent mõnes naabruskonnas pole see nii.
Ent tänu väiksele kinomaagiale on see muutumas.
MAGICU KINOD
See on Magic Johnsoni ehitatud kinokompleks,
mis asub keset Crenshaw' linnaosa LA-s.
Avamispeol käis juubeldamine.
Elasin läheduses.
Terve naabruskond tuli kohale.
Meil on suured, suured ekraanid,
astmelised tooliread, paneeritud krevetid,
kana ja terav kaste.
UUDISED
Kogu see jutt, et kõik tehakse maatasa.
Et seal hakatakse tulistama ja kaklema.
Seda ei juhtunud.
Suutsime hajutada paljusid müüte mustanahaliste klientide kohta.
See on Magic Johnsoni uusim kino.
Neid on üle riigi 3-4 tükki.
Atlantas, Los Angeleses, Houstonis ja nüüd ka siin,
Põhja-Randallis Clevelandis.
Kesk-Harlemis polnud kinosid.
Nüüd on siin üheksa ekraani.
Veel üks pluss on see, et 80% töötajatest
elab piirkonnas, mida kino teenindab.
Küsimus polnud rahas.
Oluline oli muutus.
Muutsime ja taaselustasime kogukonda moel, mida ma polnud varem näinud.
Kui kinosid saatis edu…
Inimesed jälgisid meid, suurendusklaasiga
ja mõtlesid: „Kas see toimib nendes kogukondades?
Kindel, et see toimib?“
Lisaks sellele, et see toimis, hakkas see kiiresti laienema.
Pärast kinosid tuli Starbucks.
SISSESÕIDUKOHVIK
Olin vist New Yorgis ja nägin järjekorda.
Nägin Starbucksi, aga ma ei teadnud veel, mis see oli.
Ütlesin: „Kas nad ootavad järjekorras kohvi?“
Seal oli ka mustanahalisi.
Istusin seal ja mõtlesin: „See võib olla järgmine asi, mida teha.“
Saage tuttavaks mehega, kes võib olla uus hr Kohv.
See on Starbucksi tegevjuht ja aju Howard Schultz.
Lähed linna nagu New York ja see on hämmastav,
et sellises peenes linnas,
kus on vinget toitu ja kunsti,
ei saa korralikku kohvi.
Kõhklesin veidi.
Mida sai Magic Starbucksile pakkuda…
STARBUCKSI TEGEVJUHT
…mis oleks oluline, ehe ja asjakohane?
Usun, et tollal kohtusin Magic Johnsoniga lihtsalt huvi pärast.
Küsimus oli selles,
kas Kesk-Lõuna-LA inimesed kulutaksid Starbucksis neli dollarit.
Ja Earvin vastas: „Me ostame Guccit.“
Alati, kui keegi on skeptiline, ja Howard oli seda põhjusega,
tuleb nad kohapeale viia.
MAGICU KINOD
Whitney Houstoni esimene film „Ainuõiget oodates“ oli välja tulemas.
Howard Schultz otsustas meid tol reedel külastada.
Ütlen teile, et ta oli šokis.
See oli pöörane.
Tähendab, fuajees oli tuhat inimest.
Ta vaatas järjekorda.
Ta vaatas vestlusi, mis lettide ääres toimusid.
Ta nägi, kuidas kulutasime palju raha.
Ta ütles: „Lähme sisse.“ Vastasin: „Olgu.“
Film algas ja Whitneyl olid probleemid oma mehega.
Mida sa siis arvad, Robin?
Olen seda meest igavesti armastanud ja nüüd, kui meil on uus võimalus,
ei taha ma seda rikkuda, jättes mulje, et ei usu temasse.
Kõik naised ja tüdrukud: „Jäta ta maha. Miks temaga oled?“
Nad rääkisid ekraaniga.
Publik elas aktiivselt ja kogu hingest filmile kaasa.
Ja Magic tõi välja: „Vaata, mis toimub.
See toimub, sest anname inimestele platvormi filmiga suhtlemiseks.
Tahan koos teiega Starbucksis sellise kogukonna luua.“
Starbucks laieneb väikese maagia abiga.
Ettevõte alustab koostööd Magic Johnsoniga,
et avada uusi kohvikuid naabruskondades üle riigi.
Ah sa mait, tuleb välja,
et ka mustanahalised joovad kohvi.
Ja nad vaatavad palju filme.
Kas oleme valmis?
See polnud heategevus. Tegelikult teenisid investorid hästi.
SEE ON ENAMAT KUI MAAGIA
Kõik, mis mind palliplatsil iseloomustas,
iseloomustab mind ka ärimehena.
Distsipliin, keskendumine, strateegia,
teostus, meisterlikkus.
Earvin keskendus kogu aeg arenemisele.
Me peame kasvama. Peame tegutsema.
Ta omandab ühe LA vanima hamburgerirestoranide keti.
Jaa, Fatburger. Jah.
Jaa.
Lindi lõikamisega saab alguse uus äri.
Ööpäevaringne spordiklubi Oaklandi lähistel
on Magic Johnsoni hiljutine investeering elamurajoonide äridesse.
Saime aru, et Ameerika elamurajoonides on elu- ja äripindade puudus.
Võtame siis midagi ette.
Lisaks sellele, et see on suurepärane projekt,
on see ka väga vajalik.
Peamiseks eesmärgiks oli kinnisvaraarendus
vähemuste kogukondades üle riigi.
Institutsionaalsed investorid polnud valmis.
Saime rohkem eitavaid kui jaatavaid vastuseid.
Ent tõestasime, et kõik eksisid.
Tuttuus hoone otse keset elamurajooni.
Korterid ülakorrustel ja ärid allkorrusel.
Kõik nägid, mida me üritasime teha,
ja see hakkas meil õnnestuma.
Meist oli saamas kõige olulisem kinnisvaraarendaja
vähemuste kogukondades üle riigi.
Nüüd andis ta pimesööte kinnisvarafondide…
SÕBER JA MEELELAHUTUSIKOON
…ostukeskuste ja frantsiisidega.
Räägitakse, et Magic Johnson taasavastab siselinnaäri.
Ta otsis inimesi, kes jagasid tema indu ja visiooni
ning olid valmis ületunde tegema ja ennast ületama.
See mees ärkab kell neli hommikul…
JOHNSON ENTERPRISESI JUHATUSE ESIMEES
…ja järgib ranget töörežiimi.
Pidid varakult kohal olema.
Töötasime lõuna ajal. Töötasime ka laupäeviti ja pühapäeviti.
Polnud ühtegi laupäeva või pühapäeva, kui ma poleks töötanud,
võibolla 15 aastat järjest.
Tema mängijakarjäär on läbi ja Johnson keskendub nüüd ärile.
Ta on seotud kinode, restoranide, ostukeskuste,
Starbucksi ja kinnisvaraga.
Tema impeeriumi väärtus on hinnatud poolele miljardile dollarile.
Earvin tahtis palju teha.
Muretsesin kogu aeg, et üritame liiga palju teha.
Ta oli ju kõigest üks inimene.
Rääkisime alati laste saamisest. See oli veel enne abielu.
Tahtsime alati suurt perekonda, sest Earvinil oli suur pere.
Ent tollal ei teatud eriti palju HIV-positiivsetega laste saamisest.
Seega soovitati meil mitte üritada.
Mul oli kaks poega ja teadsin, et me ei saa Cookiega rohkem lapsi.
Seega otsustasime lapsendada.
Meie ellu tuli see kaunis beebi.
Tõime ta koju ja EJ oli seal. Ütlesin talle:
„EJ, vaata. See on su uus väikeõde.“
Ta ütles: „Oi, ta on nii nunnu ja armas.
Vii ta nüüd tagasi.“
Earvin leidis lastega ühise keele, kui neist said mudilased
ja nad olid veidi liikuvamad.
Ta oli väga hõivatud. Ta läks hommikuti varakult tööle.
Lisaks reisis ta palju, seega oli ta sageli ära.
Kuigi ta töötas palju,
teadsin, et kui ta kodus oli…
TÜTAR
…käisime koos jäätist söömas või kinos,
veetsime lugematuid tunde ostukeskuses,
kus sain endale lemmikriideid osta või mida iganes.
Ta viis meid sageli kinno,
kui ta kodus oli.
Kui ta nädalavahetusel kodus oli…
POEG
…viis ta meid kõikjale.
Esimesed mälestused, mis meenuvad…
Kui mu isa tuli…
POEG
…Lansingisse, veetsime koos aega.
Ja kui olin umbes 10-11-aastane, lendasin juba ise talle külla.
Nägin esimest korda suurlinna,
käisin rannas ja Disneylandis.
Lansingiga võrreldes tundus see suurem kui elu.
Ta leidis alati aega olulisteks asjadeks, ma ütleks.
Aga ta töötas väga palju.
Ta oli muutmas ennast
ja oma impeeriumi selliseks, nagu tema soovis.
Alguses, kui me olime väikesed, tahtis ta äratada minus huvi spordi vastu.
Aga mind pole kunagi sport huvitanud,
kuigi reedeti pärast kooli vahetasin riided ja läksime mängule.
Valikut polnud. Läksime kõik Forumisse.
Kui oli reede õhtu, pidime seda tegema.
Nägin tiitlite võitmist ja puha.
Kõik mehed ja poisid tulid minu juurde
ja ütlesid: „Jeerum! Mis tunne sul oli?“ Või: „See mäng tol aastal.“
Ja: „Kui su paps selle söödu andis.“ Ja nii edasi.
Ma vastasin: „Mul pole aimugi, millest räägite.“
Panime ta pesapalli mängima, ta läks väljakule,
korjas lilli ja tormas mu juurde: „Emme. Vaata, mille sulle tõin.“
Ta korjas mulle lilli.
Ütlesin: „EJ, sa peaksid palli püüdma.“
Kui mängisin korvpalli, oli mul isa number.
Mu number oli 32.
Kui ta mu mängudel käis, pani see pinge peale.
Tundsin, et kõik jälgisid mind.
Rõhutan seda oma lastele kogu aeg.
Kõik, mida te teete, peegeldab teie vanemaid.
Isana ütled: „Tahan, et ta tegeleks spordiga
ja oleks nagu mina.“
Mulle öeldi, kui mõne vea tegin,
et mu isa polnud elu sees nii suurt viga teinud.
Kui mängus midagi hästi õnnestus,
oli see vinge, kuid mitte nii vinge kui tema mäng.
Nii et üsna varakult kadus mu armastus korvpalli vastu.
Aga iva on selles, et minu arvates olnuks tal raskem leppida sellega,
kui minust, Elisast või Andrest oleks saanud korvpalli imelaps,
kes oleks kõik põrmustanud nagu LeBron James või keegi.
Mingis mõttes usun, et ta tahtis kogu rambivalgust endale.
Tal oli raske vanast maailmast lahti lasta.
Kuna see rööviti temalt, polnud ta valmis lahti laskma.
Ta armastas võistlemist.
Asi polnud tähelepanus.
Talle meeldis võistelda.
Igatsesin küünarnukke. Küünarnukiga saamist ja äsamist.
Igatsesin vastaseks valmistumist.
Ma tahan mängida.
Miks ma ei mängi?
Seega 1996. aastal,
veidi pärast aastavahetust, ta ütles: „Ma naasen korvpalli.“
Aga ma teadsin…
Ma teadsin, et ta ei pea kaua vastu.
Täna hommikul pani Johnson spekulatsioonidele punkti.
Olen tagasi. Jah, olen.
Piletimüük kerkis kõrgustesse, kui fännid said aimu,
et Magic Johnson naaseb tiimi.
Olen nii elevil. Ma pole kaks-kolm ööd magada saanud.
Aasta oli vist 1996. Olin Magicu naasmismängul.
Täismaja. Magic on tagasi LA-s.
MAGIC PRESIDENDIKS
Olin raadios spordireporter
ja mõtlesin: „Ma pean mängule minema.“
JOHNSON NAASEB LAKERSI KOOSSEISU
TERE TULEMAST TAGASI
Magicul oli mu lapsepõlves tähtis roll.
SÕBER JA KOOMIK
Joonistasin väiksena teda.
Näha teda uuesti mängimas ja lisaks veel hästi mängimas…
Magic murrab sisse ja skoorib!
See oli nii elujaatav.
See oli suurem kui sport.
Kui ta eile õhtul Lakersi eest platsile jooksis,
mängis Magic Johnson, nagu poleks ära olnudki.
Ta tõi 19 punkti, 8 lauapalli ja 10 korvisöötu.
Olin tema mängimise üle õnnelik, kuna tema oli õnnelik,
kuid ma ei arvanud, et see tingimata hea oli.
Magic Johnson ütleb: „Tooge mulle Michael.“
Maagiline mees on valmis reedeõhtuseks vastasseisuks
NBA kuninga Michael Jordaniga pärast eilset võrratut naasmist.
Johnson tuleb sisse.
Ta saab Pippenilt kulbi.
Tagasi Magicule. Astub Rodmanist mööda. Eksib.
Mulle tundus kõige kurvem teine mäng Chicago Bullsiga.
Nad hävitasid Magicu.
Tunnen Michaelit. Rääkisin temaga pärast mängu.
Tal oli kahju.
Tema ja Dennis Rodman põrmustasid nad.
Mäletan, et Dennis Rodman tahtis Magicut katta.
Nii et me panime Dennise teda katma.
Magic lükkab Dennise käe ära,
läheb mööda ja Rodman saab vea.
Ja… Ta…
Mängus käis paras töötlemine.
Ütlesin: „Kuule, vana. Ütlesin 1992. a, et siin on nüüd uued tegijad.
Enam pole vaid Magic Johnson ja Larry Bird.
Oled põhja vajumas ja me oleme tõusuteel.“
Magicul polnud enam seda atleetlikkust, kiirust ja nobedust.
Tänu oma mängulugemisele ja suurusele…
LAKERSI ÄÄR 1981-1988
…suutis ta endiselt platsil oma panuse anda.
Ent hooaja edenedes… Hakkad vaikselt lõivu maksma.
See ei toonud Magicule sellist elevust ja rõõmu, nagu ta ootas.
See oli kurnav ja teistmoodi.
…nagu ta praegu kaitseb, siis saab Blazers hakkama.
Mida sellest arvate?
Alles sellest piisas, et ta saaks öelda: „Olgu. Võin ketsid varna riputada.“
MAGIC LÕPETAB TAAS - LÕPP?
„See pole nagu varem.
Ma ei taha seda enam.“
See pole kurb ega halb päev. See on hea päev,
kuna jumal õnnistas mind võimalusega naasta ja…
Ja jumal õnnistab mind edasi, kui see on läbi.
PÕMM! MAGIC TEEB TAAS KADUMISTRIKI
Ta muudkui naasis, et oma vana elu taaselustada,
kuid see polnud võimalik.
Ent see, mis ta peas toimub…
Earvin mõtleb ja toimetab nii,
et ta vaatab ainult tulevikku ja saab nii uusi mõtteid.
Ja uued mõtted tekitavad temas elevust.
Ta üritas erinevaid asju.
Ta naasis korvpalli ja siis oli tal telesaade.
Mõne kuu pärast hakkab Johnson juhtima saadet „The Magic Hour“,
mis on õhtune jutusaade.
Tere, kuidas läheb? Kõik hästi?
Hiljutisel programmijuhtide kokkutulekul
lõi ta sidemeid ja tutvustas saateideed kõigile, kes ette jäid.
Kuidas läheb? Rõõm tutvuda.
Rääkisime sellest. Pidasin seda huvitavaks mõtteks.
Hoiatasin Magicut, kuna esindasin David Lettermani.
Ütlesin talle, et see on ränk töö.
Meil on Leno ja Letterman.
Pürid väga karmile maastikule.
Jah. - Miks sa seda teed?
Sest see on karm maastik.
Otse eetris Los Angelesest saade „The Magic Hour“.
„The Magic Hour“ on…
Ütlen seda inimesena, kes armastab Magic Johnsonit.
See oli üks… Mitte lihtsalt üks halvimaid jutusaateid,
vaid üks ajaloo halvimaid telesaateid.
Kõik need kaksikud, keda esireas näen. Heldeke!
Vaadake neid kaksikuid.
Ainult minu pärast? - Jah.
Ta mõistis üsna kiiresti, et talle ei meeldi seda igal õhtul teha.
Tegeled sellega hommikul, päeval ja õhtul. See ei sobinud talle.
Ta tegeles hommikul ja lõunal muude asjadega.
Ta hammustas liiga suure tüki.
Earvin ja Magic on täiesti erinevad inimesed.
Magic on tegelaskuju.
Ta kuulub maailmale.
Ta on suure naeratusega kaamera ees, naerab ja armastab tähelepanu.
Ta muutub teiseks inimeseks, kui ta publiku ette astub.
Kui tal pole publikut, on ta üsna introvertne
ja sageli üsna vaikne.
See on nagu filmis „Lõhestunud“. Nad võitlevad omavahel.
Ühel hetkel on Earvin peal
ja siis midagi muutub ning Magic saab peale.
See on naljakas, et mu isal on minuga väga sarnane mõtlemine.
Me mõtleme ja tajume asju väga sarnaselt.
Ta üritas endas selgusele jõuda ja mina samuti.
Kõige keerulisem oli teekond tõelise minani.
Selles mängis suurt rolli minu nimest tulenev taak.
Ta jälgis mind alati, kui olin väike.
Pani mind proovile ja…
Eriti kui olin laps, sest mind tõmbasid naiselikumad asjad ja puha.
Ja see oli keelatud.
Ta tahtis alati oma õe nukkudega mängida, eriti Barbie-nukkudega.
Ta riietas neid ja tegi muid asju.
Ükskõik kui palju seda keelasin,
läksin ülakorrusele ja ta mängis nukkudega.
Peitsin Barbiesid ja kleidikesi oma voodi alla.
Varjasin neid isa eest.
Elasin nagu topeltelu.
Kui sain veeta tunni üksi oma toas, keerutada oma kleidikeses,
olla kuri kuninganna ja mängida nukkudega, oli see suurim õnn.
Sain olla koolis selline, nagu tahan, kuid kodus… Ei.
Veetsin lastega kevadvaheaega.
EJ oli vist 13-aastane.
Siis nägin, kuidas ta vaatas teist poissi, kui olime Hawaiil.
Vestlesin temaga ja ütlesin:
„Kas arvad, et oled gei ja sulle meeldivad poisid?“
Ta ütles: „Jah, meeldivad küll.“ Ta oli väga pabinas.
Enne kui ta seda tunnistas, ütlesin: „EJ, sa ei pea minu pärast muretsema.
Ma tean juba, kes sa oled.“
Ma nägin, kuidas suur koorem langes ta õlult.
Ta vist vestles siis Cookiega,
kuid EJ polnud veel mu isaga rääkinud.
Ütlesin: „Olen sinuga, toetan ja armastan sind.
Järgmine samm on see, kuidas isale öelda.“
Kui sellelt puhkuselt naasime,
tahtsin kohe Earvinile rääkida, et sellega ühele poole saada.
Olin valmis edasi liikuma.
Isa ütles: „Pead olema mehelik. Pead olema selline.
Ma ei soovinud sulle sellist elu.“ Ma istusin
ja mõtlesin: „Seda on raske kuulda.“
Ma ei hakka valetama ja ütlema,
et leppisin alguses sellega, sest see polnud nii.
EJ lahkus toast. Ma pahandasin Earviniga:
„Uskumatu, et seda ütlesid.
Selline on ta olemus. Jäta ta rahule. Las ta olla selline, nagu tahab.“
Rääkisin pärast seda EJ-ga
ja see oli karm.
See oli karm.
Mis teoksil, vennas? - Hei!
Olin üks õhtu LA-s väljas ja ajasin oma asju.
Hoidsin sõbraga, kes oli kutt… Hoidsime käest kinni.
Kui järgmisel hommikul ärkasin, oli kõik muutunud.
See oli kõikjal.
TOETUS MAGICU GEIST POJALE
20-aastane Magicu poeg EJ.
Hiljuti ilmusid pildid, kus ta kavaleril käest kinni hoiab.
Kõik üritasid kõmulugu saada
ja küsisid: „Hei, kas ta on gei?“
See oli mulle raske.
Peaksin oma lapsi kaitsma.
Mu isa õpetas mulle seda.
Pidin EJ puhul oma tegude üle järele mõtlema
ja ütlema: „Selline on ta olemus.
Sa ei saa oma elu pojale peale suruda.
Sa pead ise muutuma. Mitte tema. Sina.“
Olime ühel päeval kodus.
Kuulsin, kuidas nad koridoris EJ toa juures rääkisid
ja mõtlesin: „Miks ta nii vara üleval on?“
Ütlesin talle: „Kes iganes sa tahad olla
või kes iganes oled, armastan sind ikkagi.“
Ta embas mind nii kõvasti, et kartsin, et ta murrab mu selgroo.
Siis oli mul asi selge. Mõtlesin: „Me saame hakkama.“
Võrratu EJ Johnson.
Sa ei tulnud lihtsalt kapist välja, vaid lõid ukse eest.
See on kõige olulisem.
Armastan teda sellisena, nagu ta on. - Jah.
MAGIC JA TA PEREKOND
Isa toetus tähendas väga palju hulgale peredele
ja paljudele isadele ning poegadele.
MAGICU POEG ESITLES KAVALERI
Eriti mustanahalistele.
Nägin vaid isa armastust
ja seda, millise uhkusega ta EJ-st rääkis.
Ma ei teadnud, et puutun aastaid hiljem millegi sarnasega kokku.
HEATI TAGAMÄNGIJA
WADE TOETAB TRANSSOOLIST TÜTART
Saan sellest snitti võtta.
Mul tuleb meelde uhke isa, kes räägib oma lapsest. Ei midagi muud.
Isa austab mind, minu olemust, seda, et ma näitan, kes ma olen,
ega karda seda.
Tema tegu oli väga tähtis nii paljudele noortele.
See tekitas minus hea tunde.
Ta on mulle seda maininud.
Ta ütles: „Ma olen nii palju õppinud, olles lihtsalt su isa
ja jälgides sind ning…“
Usun, et siis hakkas ta märkama,
et meil on palju rohkem sarnasusi kui erinevusi.
Puänt seisneb selles, et oleme ülilähedased.
Earvin mõistis, et paljudel noortel oli raske.
Seega kavatsesime laiendada fondi tegevust,
et see ei keskenduks ainult HIV-le ja AIDS-ile, vaid jagaks ka stipendiume.
FONDI STIPENDIAAT
Magic Johnsoni Fond oli nagu mu pere.
Sain stipendiumi
Magic Johnson / Taylor Michaelsi programmist.
Stipendiumiga sihiti tudengeid,
kes vajasid lisaks rahalisele abile ka mentorit.
Enamik stipendiaate on tudengid, kes on silmitsi suurte raskustega.
Nad õppisid piisavalt hästi, kuid neil polnud ülikooli minekuks raha,
seega Magic Johnsoni Fond aitas neid sellega.
Lisaks sellele, et pakkusime stipendiume,
andsime neile eduks vajalikud tööriistad.
Mõistsime, et sa ei saa lihtsalt õppemaksuks raha anda,
vaid pead neid tervel teekonnal toetama.
Meil on mitmes linnas tehnoloogiakeskused.
Võimaldame sülearvuteid, CV koostamise ja töövestluse koolitusi.
Programmi alustas umbes 30 inimest
ja see arv on aasta-aastalt kasvanud.
Oleme tuhandeid noori ülikooli aidanud.
See on imeline.
Kutsume Magic Johnsonit hellitavalt „Papa Earviks“
ja ta oli meile isa eest.
Mul on suurepärane isa, kuid Earvin oli nagu veel üks isa.
Kutsume teda „Papa Earviks“, mul on raske „Magic“ öelda.
Nad kutsusid teda „Papa Earviks“
ja tal oli väga suur roll nende eludes.
Ta polnud meiega suheldes korvpallitäht,
seega ta polnud Earvin Magic Johnson.
Ta oli soe, hell ja kaastundlik.
Talle meeldib sind arenemas näha.
Talle meeldib potentsiaali näha, sellesse investeerida ja pühenduda.
Ta andis meile enesekindlust. Nagu, õlad taha, pea püsti, rind kummi.
Sa oled keegi. Sul on midagi öelda. Inimesed peavad seda kuulma.
Ära karda. Rühi edasi.
Vaat see muudab ta minu silmis legendiks ja ikooniks.
Ja ta on jõudnud kaugemale, kui ta ise ette kujutada oskas.
Ta rühkis aina edasi ja teeb seda siiani.
Ta on üks parimaid tagamängijaid, vahest aegade parim.
Aegade esimene mängija, kes tulnud meistriks keskkoolis,
ülikoolis, NBA-s ja olümpiamängudel.
Ta on viis korda MVP ja NBA meister olnud.
Johnson on tõestanud end eduka ärimehena ja aidanud elamurajoone taaselustada.
Ta on saanud Los Angelese ja palju enamagi sümboliks.
Võtsin oma ema kaasa, sest mäletan, et isa ei saanud tulla.
Ühtäkki ta… Nägin, kuidas ta nutma hakkas.
Ütlesin: „Ema, mis lahti?“
Ta ütles: „Ma ei suuda seda uskuda ja su vanaisa…
Ta oleks selle peale hullunud,
kuna Jackie Robinson oli vanaisa lemmikmängija.
Ta elas Jackiele kaasa ja kuulas raadiost kõigi mängude ülekandeid.
Ja nüüd oled Jackie endise võistkonna üks omanikke.“
Ja ma mõtlesin: „Ah sa.“
Sündisin päev pärast seda, kui Jackie mängis esimese mängu Brooklynis.
See oli meie peres väga oluline.
LAKERSI KESKMÄNGIJA
60 aastat hiljem
tuleb Magic.
Ja see oli selline vedamine, mida ei saa soovida.
See lihtsalt juhtub.
Magic Johnson ühineb uue tiimi, LA Dodgersiga.
Tema võidupärand Lakersis ja särav naeratus
on ühtäkki hajutanud pilved Dodgersi ja nende fännide kohal.
Ma ei suuda…
Ma ei suuda seda sõnadesse panna.
See on vinge aeg.
Mu isa sisendas alati, et kellelegi ei tohi midagi võlgneda.
Ta ütles mulle alati, et ta omas autot, millega sõitis,
ja maja, milles me elasime.
Selles peitubki Ameerikas jõud.
Dodgers on võitnud 2020. a tiitli.
See ongi kõige olulisem.
Teate, mida ütlesin, kui tiimi ostsime?
„Mul on kõik need NBA meistrisõrmused. Tahan World Seriesi sõrmust.“
Ja loomulikult sain selle. Jaa!
Mustanahaline poiss Lansingist Michiganist.
Kõige olulisem on omandus.
Ta keskendub nüüd sellele.
Johnson toob taas kord maagiat armastatud klubisse.
Nad ütlesid: „Ostame Sparksi.“ Vastasin: „Hüva, teeme ära.“
Edasi, Sparks!
Kui temalt küsida: „Mis järgmiseks?“
Ta vastab: „Tore, et küsisid. Mul on selline mõte.“
Los Angelese ikoon Magic Johnson
kuulub võimsasse gruppi, mis rahastab LAFC-d,
uut MLS-i heakskiidu saanud jalgpalliklubi.
Mulle meeldib seda vanema musta mehena näha.
LAKERSI KESKMÄNGIJA
Ta teeb asju, millest me ei osanud unistadagi.
Earvin on alati teerajaja olnud
ja selle juures on oluline, et me ei löö lihtsalt jalaga ust lahti.
EQUITRUSTI TEGEVJUHT
Hoolitseme, et uks jääks lahti ja teised saaksid järgneda.
DWYANE WADE SAAB JAZZI OSANIKUKS
Kõik, mida tahtsin saavutada või mida pidasin võimatuks…
Magic näitas meile: „Hei, kutid. Te suudate seda.“
See on üks põhjuseid, miks mustanahalised Earvinit imetlevad.
Ta õpetas meile esimesena, kuidas väljaspool korvpalli teenida
ja kuidas kogukondadesse panustada ning mustanahalistele võimalus anda.
See on väga suur asi.
Me kõik oleme Magicule võlgu.
LAKERSI KESKMÄNGIJA 1996-2004
Räägime mitmest põlvkonnast.
Olen Magicule võlgu.
Magic muutis populaarseks arusaama,
et pole mingeid vabandusi pärast kukkumist pikali jäämiseks.
Ta oleks võinud seda teha.
ESPN SPORTSI AJAKIRJANIK
Ent ta keeldus seda tegemast.
Vaadake, kuidas ta täna särab.
Kuigi ta eksles pikalt…
ÜLIKOOLIAEGSED SÕBRAD
…et selleni jõuda ja Cookiega olla…
See on imeline. - Kõik soovisid seda.
Imeline armastuslugu. - Jah, on küll.
Kuhu iganes nad koos lähevad,
otsib ta kogu aeg Cookiet. „Kus Cookie on?“
Ta hoiab Cookiel käest või otsib teda.
Jah. - Mulle meeldib,
kuidas ta Cookiet kohtleb ja teda vaatab.
Seal on nii palju armastust ja…
See meeldib nende suhte juures kõige enam, nende armastus teineteise vastu.
Nende suurele peole Nice'is Prantsusmaal eelnenud aeg
oli lihtsalt võrratu. - Mul on sellest video.
Jah. Earvin korraldas selle. - Saint-Tropez.
See oli vapustav.
Üllatus!
Tänan tulemast ja meie 25. aastapäeval osalemast.
Meenutan seda, sest 25 aastat on möödas ja…
Kuigi ma palvetasin iga päev ja lootsin, et juhtub ime…
kuid siis mõistsin, et ime juhtuski.
Sest ta on endiselt siin.
Ta on endiselt terve.
Meie elu on ime.
Võid igavesti vaielda, kes on aegade parim.
Võid rääkida Bill Russellist, Jerry Westist, Oscar Robertsonist,
Wilt Chamberlainist või Kareem Abdul-Jabbarist.
Võid rääkida Michael Jordanist või LeBron Jamesist.
Võid igavesti jätkata.
Ja asi pole selles, et olin ta treener
ja armastan teda, kuid pean teda aegade parimaks.
Kõigil on oma arvamus.
Mul on oma arvamus.
Aga vahet pole, kes on parem.
Oleme oma elude lõpuni seotud.
Ta nimi on Magic. Teadsime, et juhtub midagi maagilist.
Ta ei tea, milline mõju ta nimel on.
Ta nimi elab igavesti.
Nimi Magic ei paelunud mind kunagi.
Ma ei arvanud, et see jääb külge ja kestma.
Ja siin ma nüüd olen.
Olen 61-aastane ja inimesed kutsuvad ikka mind Magicuks.
Nii et ma eksisin
ja kõigil teistel oli õigus.
Tõlkinud Vova Kljain